Мікіта Велігура, адзін з удзельнікаў сустрэчы, вучыцца на першым курсе Лоеўскага дзяржаўнага педагагічнага каледжа. Будучую прафесію выбраў невыпадкова, бо з’яўляецца прадаўжальнікам педагагічнай дынастыі, а пасля таго, як атрымае сярэднюю спецыяльную адукацыю, марыць працягнуць вучобу ў Гомельскім дзяржаўным універсітэце імя Францыска Скарыны. І, канечне, Мікіта — адзін з прафсаюзных актывістаў у сваёй навучальнай установе, за кароткі тэрмін вучобы змог добра сябе праявіць. Як, напрыклад, і Ксенія Цішэвіч, студэнтка БДПУ імя Максіма Танка, якая закончыла школу з адзнакай. Дзяўчына таксама прадстаўніца педагагічнай дынастыі, прыехала ў Мінск з Нясвіжа. На сустрэчу прыйшла, каб больш даведацца аб прафсаюзнай арганізацыі, уліцца ў прафсаюзны актыў.